Oficialusis leidinys L 148 , 19/06/1993 p. 0041 - 0044

specialusis leidimas suomių kalba: skyrius 3 tomas 50 p. 0035

specialusis leidimas švedų kalba: skyrius 3 tomas 50 p. 0035



Komisijos sprendimas 1993 m. gegužės 28 d. leidžiantis valstybėms narėms numatyti nukrypimą nuo kai kurių Tarybos direktyvos 77/93/EEB nuostatų dėl Thuja L. medienos kilusios iš Jungtinių Amerikos Valstijų (93/359/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1976 m. gruodžio 21 d. Tarybos Direktyvą 77/93/EEB dėl priemonių apsaugoti Bendriją nuo augalams arba augaliniams produktams kenksmingų organizmų įvežimo į Bendriją ir jų paplitimo joje [1] su paskutiniais pakeitimais, padarytais Direktyva 93/19/EEB [2], ypač į jos 14 straipsnio 3 dalies trečią įtrauką, atsižvelgdama į valstybių narių prašymus, kadangi pagal Direktyvos 77/93/EEB nuostatas Thuja L. mediena, įskaitant ir tą, kuri nebėra rastų pavidalo, kilusi iš Kanados, Kinijos, Japonijos, Korėjos, Taivanio ir Jungtinių Amerikos Valstijų, negali būti įvežama į Bendriją, jei prie jos nėra pridėti minėtos direktyvos 7 arba 8 straipsniuose nurodomi pažymėjimai ir jei nuo jos nenulupta žievė, ir jei joje yra skylių, kurias išgraužia Monochamus (ne europinė) spp. rūšies vikšrai; kadangi Thuja L. mediena kilusi iš Jungtinių Amerikos Valstijų šiuo metu yra įvežama į Bendriją; kadangi šiuo atveju fitosanitarijos pažymėjimai paprastai toje šalyje neišduodami; kadangi Komisija, vadovaudamasi Jungtinių Amerikos Valstijų pateikta ir 1990 m. misijos šioje šalyje metu surinkta informacija, nustatė, kad, norint tinkamai nulupti žievę ir sumažinti kenksmingų organizmų keliamą riziką, buvo pradėta oficialiai patvirtinta ir prižiūrima "pažymėjimų dėl žievės nulupimo ir vikšrų išgraužtų skylių kontrolės" išdavimo programa; kadangi kenksmingų organizmų paplitimo rizika yra sumažinama, jei prie medienos yra pridedamas pagal šią programą išduotas "Pažymėjimas dėl žievės nulupimo ir vikšrų išgraužtų skylių kontrolės"; kadangi Komisija užtikrins, kad Jungtinės Amerikos Valstijos pateiktų visą reikiamą techninę informaciją, norint įvertinti žievės nulupimo ir vikšrų išgraužtų skylių kontrolės programos veikimą; kadangi šis sprendimas turėtų būti persvarstytas vėliausiai iki 1995 m. balandžio 1 d.; kadangi šiame sprendime numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Šiuo dokumentu pagal šio straipsnio 2 dalies sąlygas valstybėms narėms yra suteikiamas leidimas numatyti nukrypimą nuo Direktyvos 77/93/EEB 7 straipsnio 2 dalies ir 12 straipsnio 1 dalies b punkto Thuja L. medienai įskaitant ir tą, kuri nebėra rastų pavidalo ir yra kilusi iš Jungtinių Amerikos Valstijų. 2. Privalu laikytis tokių reikalavimų: a) apmokyti, kvalifikuoti ir tam tikslui pagal Jungtinių Valstijų žemės ūkio departamento Gyvūnų ir augalų sveikatos tikrinimo tarnybos patvirtintą ir kontroliuojamą programą įgaliojimus turintys vertintojai turi būti patikrinę, kaip yra laikomasi minėtos direktyvos IV priedo A dalies I skirsnio 1.4 punkto reikalavimų; b) gamybos inspektoriai arba šiam tikslui turintys reikiamą kvalifikaciją ir minėtos Gyvūnų ir augalų sveikatos tikrinimo tarnybos įgaliojimą jų atstovai lentpjūvėje turi būti patikrinę a punkte apibrėžto reikalavimo vykdymą. Be to, pagal šią tikrinimo sistemą minėtos Gyvūnų ir augalų sveikatos tikrinimo tarnybos inspektoriams suteikiama teisė retkarčiais patikrinti krovinį prieš išsiuntimą; c) prie medienos yra pridedamas pagal a punkte minimą programą standartizuotas, šio sprendimo priede pateikiamą pavyzdį atitinkantis ir minėtos Gyvūnų ir augalų sveikatos tikrinimo tarnybos įgaliotų šioje programoje dalyvauti lentpjūvių vardu įgalioto asmens išduotas, ir užpildytas pagal šioje programoje nurodytas instrukcijas "Pažymėjimas dėl žievės nulupimo ir vikšrų išgraužtų skylių kontrolės". 2 straipsnis Nepažeisdamos Direktyvos 77/93/EEB 14 straipsnio 5 dalyje išdėstytų nuostatų, valstybės narės praneša Komisijai ir kitoms valstybėms narėms apie visus atvejus, kada pagal šį sprendimą įvežamos siuntos neatitinka 1 straipsnio 2 dalies a ir c punktų reikalavimų. 3 straipsnis Pagal 1 straipsnį suteiktas įgaliojimas taikomas nuo 1993 m. liepos 1 d. Nustačius, kad 1 straipsnio 2 dalyje numatytų sąlygų nepakanka, kad būtų apsisaugota nuo kenksmingų organizmų įvežimo arba kad šių sąlygų nebuvo laikomasi, jis panaikinamas. Suteikiamas įgaliojimas turi būti persvarstomas vėliausiai iki 1995 m. balandžio 1 d. 4 straipsnis Šis sprendimas yra skirtas valstybėms narėms. Priimta Briuselyje, 1993 m. gegužės 28 d. Komisijos vardu René Steichen Komisijos narys [1] OL L 26, 1977 1 31, p. 20. [2] OL L 96, 1993 4 22, p. 33. -------------------------------------------------- ANEXOBILAGANHANGПΑРΑРТНМΑANNEXANNEXEALLEGATOBIJLAGEANEXO +++++ TIFF +++++ --------------------------------------------------